jan lawa Pikame (toki Sumelu: 𒀭𒄑𒉋𒂵𒎌, Bilgames) li jan sewi pi nasin sewi pi ma Mesopotamija majuna. lipu suli pi jan lawa Pikame la ona li suli. lipu suli ni li lipu nanpa wan lon tenpo ale.
jan Enkitu li jan pona pi jan lawa Pikame. kulupu ni li utala e monsuta Uwawa li utala e soweli mani sewi. jan sewi Inana li pilin ike tan ni: jan lawa Pikame li olin ala e ona. jan sewi Inana li moli e jan Enkitu. jan lawa Pikame li wile moli ala. jan Pikame li alasa e jan Unapisin. jan Unapisin li pana e kasi suli tawa jan lawa Pikame. taso, akesi linja li moku e kasi ni.